**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_ \_\_\_\_\_\_\_\_\_\_\_\_\_\_-ի 2021 թվականի N \_\_\_\_-Ն

**ԱՌՈՂՋԱՊԱՀՈՒԹՅԱՆ ՈԼՈՐՏՈՒՄ ՌԵՖԵՐԵՆՍ ԼԱԲՈՐԱՏՈՐԻԱՆԵՐԻ ՆՇԱՆԱԿՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**

 Հիմք ընդունելով «Բնակչության բժշկական օգնության և սպասարկման մասին» օրենքի 6-րդ հոդվածի 2-րդ մասը` Հայաստանի Հանրապետության կառավարությունը ***որոշում է***.

1. Հաստատել առողջապահության ոլորտում ռեֆերենս լաբորատորիաների նշանակման կարգը՝ համաձայն հավելվածի:

2. Սույն որոշումն ուժի մեջ է մտնում 2021 թվականի հուլիսի 1-ից:

|  |  |
| --- | --- |
| **Հայաստանի Հանրապետությանվարչապետ** | **Ն. Փաշինյան** |
|  \_\_\_\_\_\_\_\_ թ. \_\_\_\_\_\_\_\_\_- ի \_\_\_\_Երևան |   |

|  |  |
| --- | --- |
|  | Հավելված ՀՀ կառավարության 2021 թվականի\_\_\_-ի N \_\_\_\_-Ն որոշման |

**ԿԱՐԳ**

**ԱՌՈՂՋԱՊԱՀՈՒԹՅԱՆ ՈԼՈՐՏՈՒՄ ՌԵՖԵՐԵՆՍ ԼԱԲՈՐԱՏՈՐԻԱՆԵՐԻ ՆՇԱՆԱԿՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են առողջապահության ոլորտում ռեֆերենս լաբորատորիաների նշանակման չափանիշները և նշանակման գործընթացը։
2. Առողջապահության ոլորտում ռեֆերենս լաբորատորիաների (այսուհետ՝ Ռեֆերենս լաբորատորիա) նշանակման անհրաժեշտությունն առաջանում է լաբորատոր վստահելի, ճշգրիտ արդյունքների տրամադրման, այլ լաբորատորիաների կողմից իրականացվող հետազոտությունների միատեսակ արդյունքների ապահովման, որակի կառավարման և տեխնիկական աջակցության տրամադրման, ինչպես նաև արբիտրաժային խնդիրների լուծման դեպքում՝ որպես արբիտրաժային (ռեֆերի) լաբորատորիա հանդես գալու համար: Ռեֆերենս լաբորատորիաների նշանակման անհրաժեշտություն առաջանում է նաև հանրային առողջապահության, ինչպես նաև ազգային անվտանգության համար սպառնալիք հանդիսացող մարդու հիվանդությունների ախտորոշման համար։
3. Ռեֆերենս լաբորատորիայի նպատակն է նպաստել՝
4. հազվագյուտ կամ արտասովոր ախտածինների, կենսաբանական թույների կամ դժվար (խնդրահարույց) ախտորոշման, թունաբանական հետազոտությունների արդյունքների հաստատմանը,
5. հետազոտվող ախտածինների ցանկի ընդլայնմանը,
6. լաբորատոր նոր թեստերի փորձարկմանը,
7. նոր տեխնոլոգիաների զարգացմանը, կրթական մակարդակի բարձրացմանը և շարունակական մասնագիտական զարգացմանը,
8. առողջապահության ոլորտում իրականացվող հետազոտությունների նկատմամբ չափումների իրականացման որակի բարձր մակարդակի ապահովմանը, չափման արդյունքների ճշտության վերլուծությանը և իրավիճակի գնահատմանը։
9. Ռեֆերենս լաբորատորիաները նշանակվում են Հայաստանի Հանրապետության առողջապահության ոլորտի պետական կառավարման լիազոր մարմնի (այսուհետ՝ լիազոր մարմին) կողմից։
10. **ԿԻՐԱՌՎՈՂ ՏԵՐՄԻՆՆԵՐ ԵՎ ԵԶՐՈՒՅԹՆԵՐ**
11. Սույն կարգում կիրառվող տերմիններն ու եզրույթները նույնական են ՀՍՏ ԻՍՕ ստանդարտների, այդ թվում**՝** «Լաբորատոր բժշկություն․ Ռեֆերենս չափման ընթացակարգեր իրականացնող տրամաչափարկման լաբորատորիաների իրազեկությանը ներկայացվող պահանջներ» ՀՍՏ ԻՍO 15195։2020 միջազգային ստանդարտի տերմինների և եզրույթների հետ․
12. **Ռեֆերենս մեթոդ՝** չափումներ իրականացնելու մանրազնին ուսումնասիրված մեթոդ, որի չափման անորոշության արժեքները համապատասխանում են կիրառվող մեթոդով չափումների արժեքներին, հատկապես նույն արժեքների չափման ընթացակարգերի ճշգրտության և ստանդարտ նմուշների գնահատման համար,
13. **Արբիտրաժային (ռեֆերի) լաբորատորիա**՝ որևէ փորձաքննության արդյունքի վերաբերյալ պատվիրատուի և իրականացնող լաբորատորիայի, և (կամ) միևնույն փորձաքննությունն իրականացնող տարբեր լաբորատորիաների միջև խնդրահարույց իրավիճակների դեպքում, վիճաբանող կողմերի համաձայնությամբ, ընտրված անկախ մեկ այլ լաբորատորիա, որի արդյունքների նկատմամբ վստահությունն առավել բարձր է, որը միևնույն նմուշի նկատմամբ իրականացնում է փորձաքննություն՝ այլ լաբորատորիայի կողմից ներկայացված արդյունքի ճշգրտությունը ստուգելու նպատակով: Արբիտրաժային լաբորատորիան ընտրվում է խնդրահարույց յուրաքանչյուր դեպքի համար՝ վիճաբանող կողմերի համաձայնությամբ:
14. **Միջլաբորատոր համեմատություն`** միևնույն կամ մի քանի նմանատիպ նմուշների չափման կամ փորձարկման կազմակերպում, կատարում և գնահատում երկու կամ ավելի լաբորատորիաների միջոցով` նախապես որոշված պայմաններին համապատասխան:
15. **ՌԵՖԵՐԵՆՍ ԼԱԲՈՐԱՏՈՐԻԱՅԻ ՆՇԱՆԱԿՄԱՆ ՉԱՓԱՆԻՇՆԵՐԸ**
16. Ռեֆերենս նշանակվելու համար լաբորատորիան պետք է՝
17. Ներդրած լինի որակի կառավարման համակարգ, այդ թվում՝ համապատասխանի «Լաբորատոր բժշկություն․ Ռեֆերենս չափման ընթացակարգեր իրականացնող տրամաչափարկման լաբորատորիաների իրազեկությանը ներկայացվող պահանջներ» ԻՍO 15195։2018 միջազգային ստանդարտի պահանջներին, որը նույնական է ՀՍՏ ԻՍO 15195։2020 ազգային ստանդարտի հետ,
18. ունենա տվյալ հետազոտական ոլորտում առնվազն 5 տարվա աշխատանքային փորձ,
19. կիրառի էտալոնային և (կամ) էտալոնի հետ համեմատելի և հետևելի աշխատանքային ստանդարտ նմուշներ (չափանմուշներ), ունենա դրանց պահպանման համար համապատասխան պայմաններ և ստանդարտ ընթացակարգ,
20. մասնակցի հավատարմագրված միջազգային կազմակերպությունների կողմից կազմակերպվող որակի արտաքին գնահատման ամենամյա ծրագրերին՝ տվյալ հետազոտական ցուցանիշների չափման ուղղությամբ,
21. ունենա մեթոդների գնահատման և վավերացման հմտություն և կարողություն,
22. ունենա էլեկտրոնային տեղեկատվության համակարգեր,
23. ապահովի իր գործունեության մասին անհրաժեշտ տեղեկատվության տեղադրումը՝ ինտերնետային ցանցի իր համապատասխան կայք-էջում,

ունենա շտամների պահոց-թանգարան,

մասնակցի կադրերի պատրաստման գործընթացին:

1. Նշանակված ռեֆերենս լաբորատորիան՝
2. հետազոտական ռեֆերենս ցուցանիշների չափման ուղղությամբ չի կարող իրականացնել ձեռնարկատիրական գործունեություն,
3. պայմանագրային հիմունքներով կարող է համագործակցել լաբորատոր գործունեություն իրականացնող բժշկական օգնության և սպասարկում իրականացնող կազմակերպությունների հետ՝ տրամադրելով վերջիններիս մեթոդագործնական աջակցություն մասնագիտական, որակի կառավարման համակարգի ներդրման ուղղությամբ,
4. կարող է կազմակերպել և իրականացնել հետազոտական ռեֆերենս ցուցանիշների չափման ուղղությամբ որակի արտաքին գնահատման ամենամյա ծրագրեր՝ միջլաբորատոր համեմատության ծրագրերի, նմուշների ռեֆերենս վերահաստատման, ինչպես նաև արտաքին աուդիտների միջոցով,
5. կարող է կատարել լաբորատոր հետազոտությունների վիճարկելի արդյունքների պաշտոնական հաստատում կամ հերքում,
6. կարող է համագործակցել Առողջապահական համաշխարհային կազմակերպության ներքո գործող, ինչպես նաև միջազգային, տարածաշրջանային այլ լաբորատոր ցանցերի և (կամ) լաբորատորիաների հետ,
7. կարող է ընդգրկվել Հայաստանի Հանրապետությունում գործող ոլորտային լաբորատոր ցանցերին, համընդհանուր լաբորատոր ցանցին,
8. կարող է անդամակցել տեղական և միջազգային (տարածաշրջանային) մասնագիտական ասոցիացիաներին
9. մասնակցում է միջազգային և միջպետական համագործակցության շրջանակներում գիտական, հետազոտական, ինչպես նաև հանրային առողջապահական լաբորատոր հետազոտություններին և ուսումնասիրություններին, իրականացնում է գիտահետազոտական աշխատանքներ,
10. կազմակերպում է գիտաժողովներ, համաժողովներ, վերապատրաստման դասընթացներ՝ լաբորատոր մասնագետների և այլ շահառուների համար։
11. **ՌԵՖԵՐԵՆՍ ԼԱԲՈՐԱՏՈՐԻԱՆԵՐԻ ՆՇԱՆԱԿՄԱՆ ԳՈՐԾԸՆԹԱՑԸ**
12. Ռեֆերենս լաբորատորիան կարող է ռեֆերենս ճանաչվել հետազոտական մեկ կամ մի քանի ցուցանիշներով:
13. Ռեֆերենս լաբորատորիայի նշանակմանը կարող է հավակնել այն լաբորատորիան, որը բավարարում է սույն կարգի 3-րդ գլխում սահմանված պահանջներին և ներկայացնում է սույն գլխով պահանջվող փաստաթղթերը:
14. Ռեֆերենս լաբորատորիա նշանակվելու համար տվյալ կազմակերպությունը էլեկտրոնային կամ թղթային տարբերակով լիազոր մարմին է ներկայացնում դիմում՝ համաձայն N1 ձևի, որին կցվում են`
15. համապատասխանության հավաստման (հավատարմագրման) վկայագրի պատճենը՝ «Լաբորատոր բժշկություն․ Ռեֆերենս չափման ընթացակարգեր իրականացնող տրամաչափարկման լաբորատորիաների իրազեկությանը ներկայացվող պահանջներ» ԻՍՕ 15195։2018 միջազգային ստանդարտի պահանջներին,
16. հավատարմագրված միջազգային կազմակերպությունների կողմից կազմակերպվող որակի ստուգման ամենամյա ծրագրերին վերջին տարվա ընթացքում առնվազն մեկ անգամ մասնակցությունը հավաստող փաստաթղթերի կամ վկայագրերի պատճենները,
17. մեծությունների ելակետային նշանակությունների ներկայացման ռեֆերենս լաբորատորիայի հայտարարագրված հետազոտությունների ցանկը,
18. լաբորատոր հետազոտության իրականացման ծրագիրը՝ առաջարկվող ռեֆերենս մեկ կամ մի քանի ցուցանիշով հետազոտությունների ծավալների, մասնագիտական և տեխնիկական հագեցվածության տվյալների ընդգրկմամբ,
19. հետազոտման ընթացքում կիրառվող ռեֆերենս մեթոդների ցանկը:
20. Ներկայացված փաստաթղթերի ուսումնասիրության` սույն կարգով սահմանված պահանջների համապատասխանության, Ռեֆերենս լաբորատորիայի նշանակման չափանիշների, ինչպես նաև նշանակման կասեցման կամ դադարեցման համար լիազոր մարմնի կողմից ստեղծվում է 5 անդամից կազմված Ռեֆերենս լաբորատորիա նշանակելու մշտական գործող աշխատանքային խումբ (այսուհետ՝ Աշխատանքային խումբ): Աշխատանքային խմբի կազմում ընդգրկվում են լիազոր մարմնի աշխատակազմի համապատասխան ստորաբաժանումների և շահագրգիռ մարմինների ներկայացուցիչներ:
21. Ներկայացված դիմումը և կից փաստաթղթերն ստանալուց հետո, ներկայացված փաստաթղթերն ամբողջական լինելու դեպքում՝ 3 աշխատանքային օրվա ընթացքում՝ Աշխատանքային խումբը կազմակերպությանը գրավոր տեղեկացնում է դիմումն ընդունելու մասին:
22. Սույն կարգի 10-րդ կետով սահմանված փաստաթղթերում սխալներ, ջնջումներ, վրիպակներ հայտնաբերելու կամ ներկայացված փաստաթղթերն ամբողջական չլինելու դեպքում լիազոր մարմինը ստանալուց հետո 3 աշխատանքային օրվա ընթացքում այդ մասին տեղեկացնում է դիմողին և առաջարկում 5 աշխատանքային օրվա ընթացքում վերացնել դրանք:
23. Սույն կարգի 10-րդ կետով սահմանված փաստաթղթերը չներկայացնելու, ակնհայտ կեղծ տեղեկատվություն և (կամ) փաստաթղթեր ներկայացնելու, կամ սույն կարգի 13-րդ կետով սահմանված ժամկետում թերությունները չվերացնելու դեպքում դիմումը մերժվում է:
24. Սույն կարգի 3-րդ գլխում նշված պահանջներին համապատասխանությունը հավաստելու նպատակով կազմակերպությունը կարող է ներկայացնել իր աշխատողների և սարքավորումների, իրեն պատկանող տարածքների, իր հիմնադիրների, մասնակիցների վերաբերյալ անհրաժեշտ այլ տեղեկատվություն:
25. Թղթային եղանակով փաստաթղթերի պատճենները ներկայացվում են համարակալված, կարված և կազմակերպության ղեկավարի ստորագրությամբ և կնքված, իսկ էլեկտրոնային եղանակով ներկայացվող փաստաթղթերը ներկայացվում են էլեկտրոնային ստորագրությամբ:
26. Սույն կարգի 3-րդ գլխում նշված պահանջներին համապատասխանությունը և փաստաթղթերի հավաստիությունը գնահատելու նպատակով Աշխատանքային խումբը տեղում կատարում է զննություն և տալիս եզրակացություն:
27. Աշխատանքային խմբի կողմից փաստաթղթերի ուսումնասիրությունը, զննության արդյունքների ամփոփումը և եզրակացության տրամադրումը իրականացվում է դիմումի մուտքագրման օրվանից 10 աշխատանքային օրվա ընթացքում, որից հետո լիազոր մարմնի ղեկավարին է ներկայացվում կազմակերպության լաբորատորիան՝ որպես Ռեֆերենս լաբորատորիա նշանակելու կամ դիմումը մերժելու մասին եզրակացությունը:

19. Սույն կարգի 18-րդ կետով սահմանված լիազոր մարմնի ղեկավարի նշանակման որոշման դեպքում՝ 3 աշխատանքային օրվա ընթացքում Աշխատանքային խումբը կազմակերպությանը տրամադրում է «Ռեֆերենս լաբորատորիա նշանակելու մասին» վկայականը՝ համաձայն N 2 ձևի:

20. Ռեֆերենս լաբորատորիան նշանակվում է 3 տարի ժամկետով` բայց ոչ ավել քան հավատարմագրման վկայագրի գործողության ժամկետը:

21. Ռեֆերենս լաբորատորիաների վերաբերյալ տեղեկատվությունը լիազոր մարմինը հրապարակում է իր պաշտոնական կայք-էջում:

22. Լիազոր մարմինը լաբորատորիայի ռեֆերենս նշանակումը մերժելու մասին որոշման ընդունման դեպքում, դիմումը ներկայացնելու օրվանից ոչ ուշ, քան 30 աշխատանքային օրվա ընթացքում, գրավոր տեղեկացնում է դիմողին` նշելով նշանակման մերժման համար հիմք հանդիսացած հանգամանքները:

23. Ռեֆերենս լաբորատորիա նշանակումից հետո, յուրաքանչյուր տարի, կազմակերպությունը Աշխատանքային խմբին ներկայացնում է 3-րդ գլխում սահմանված պահանջներին շարունակական համապատասխանության վերաբերյալ հաշվետվություն՝ հիմնավորելով 10-րդ կետի համապատասխան թարմացված փաստաթղթերով:

1. **ՆՇԱՆԱԿՄԱՆ ԿԱՍԵՑՈՒՄԸ ԿԱՄ ԴԱԴԱՐԵՑՈՒՄԸ**

 24. Եթե Աշխատանքային խումբը՝ քննարկելով 23-րդ կետով ներկայացված փաստաթղթերը, անհրաժեշտության դեպքում՝ հարցերի պարզաբանման նպատակով, իրականացնելով նաև այցելություն, հայտնաբերում է, որ կազմակերպությունը չի համապատասխանում սույն կարգի 3-րդ գլխում նշված չափանիշներին, ապա Ռեֆերենս լաբորատորիա նշանակելու լիազոր մարմնի որոշման գործողությունը կասեցնելու վերաբերյալ առաջարկությամբ 5 աշխատանքային օրյա ժամկետում դիմում է լիազոր մարմնին:

25. Սույն կարգի 24-րդ կետով սահմանված դեպքում Ռեֆերենս լաբորատորիա նշանակելու որոշման գործողությունը կասեցվում է 30 օրով` որի մասին 3 աշխատանքային օրվա ընթացքում ծանուցվում է լաբորատորիային՝ նշելով կասեցման պատճառների մասին:

26. Եթե լաբորատորիան կասեցման մասին որոշումն ստանալուց հետո մինչև կասեցման ժամկետի ավարտը վերացնում է կասեցման համար հիմք հանդիսացած խախտումները, 3 աշխատանքային օրվա ընթացքում, լիազոր մարմնի Աշխատանքային խումբը լիազոր մարմնին է ներկայացնում կասեցումը վերացնելու մասին առաջարկություն:

27. Կասեցումը վերացնելու որոշման մասին 3 աշխատանքային օրվա ընթացքում ծանուցվում է Ռեֆերենս լաբորատորիային:

28. Կասեցման ժամկետի ավարտին կասեցման համար հիմք հանդիսացած խախտումները չվերացնելու կամ Ռեֆերենս լաբորատորիայի կողմից նշանակման դադարեցման վերաբերյալ ներկայացված դիմումի առկայության դեպքերում Աշխատանքային խումբը լիազոր մարմնին ներկայացնում է Ռեֆերենս լաբորատորիայի նշանակումը դադարեցնելու մասին առաջարկություն:

29. Սույն կարգի 28-րդ կետով սահմանված դեպքում Ռեֆերենս լաբորատորիայի նշանակումը դադարեցնելու մասին լիազոր մարմնի որոշումը 3 աշխատանքային օրվա ընթացքում ծանուցվում է համապատասխան Ռեֆերենս լաբորատորիային:

30. Նշանակման կասեցման կամ դադարեցման արդյունքում դադարում է լաբորատորիայի՝ որպես Ռեֆերենս լաբորատորիա գործունեությունը: Այն փաստաթղթերը, որոնք տրվում են Ռեֆերենս լաբորատորիա նշանակման կասեցման կամ դադարեցման վերաբերյալ որոշումն ընդունելուց հետո, համարվում են անվավեր:

31. Ռեֆերենս լաբորատորիայի նշանակման կասեցումը կամ դադարեցումը չի ազդում այն հետազոտման արձանագրությունների վրա, որոնք տրվել են նախքան նշանակման կասեցման կամ դադարեցման վերաբերյալ որոշման ընդունումը, եթե այլ բան նշված չէ դրանց վերաբերյալ ընդունված որոշումներում:

32. Նշանակման կասեցման կամ դադարեցման վերաբերյալ որոշումը կարող է բողոքարկվել օրենքով սահմանված կարգով:

33. Ռեֆերենս լաբորատորիա նշանակելու մասին վկայականի գործողության ժամկետը լրանալուց 3 ամիս առաջ Ռեֆերենս լաբորատորիան կարող է նորից ներկայացնել նոր նշանակման դիմում` սույն կարգով սահմանված ընթացակարգով:

|  |
| --- |
|  |

Ձև N 1

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_**

(լիազոր մարմնի անվանումը

**Դ Ի Մ ՈՒ Մ**

**ՌԵՖԵՐԵՆՍ ԼԱԲՈՐԱՏՈՐԻԱ ՆՇԱՆԱԿԵԼՈՒ ՄԱՍԻՆ**

Դիմող` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   |  (իրավաբանական անձի անվանումը, անհատ ձեռնարկատիրոջ անունը, ազգանունը, |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   |  հեռախոսահամարը և էլեկտրոնային հասցեն) |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   |  գործունեության ոլորտը/տեսակը) |

Գտնվելու վայրը` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   |  (իրավաբանական անձի գտնվելու վայրը, անհատ ձեռնարկատիրոջ բնակության վայրը) |

Իրավաբանական անձի պետական գրանցման համարը, անհատ ձեռնարկատիրոջ պետական հաշվառման համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հարկ վճարողի հաշվառման համարը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Խնդրում եմ նշանակել ռեֆերենս լաբորատորիա \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ոլորտում։

Դիմումին կից ներկայացնում եմ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_։

Հայտնում եմ, որ ներկայացված փաստաթղթերում առկա տվյալներն ամբողջական են և հավաստի:

|  |  |
| --- | --- |
|   Դիմող \_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
|  (ստորագրությունը) |   |  (անունը, ազգանունը) |

\_\_\_\_ \_\_\_\_\_\_\_\_\_\_\_\_\_\_ 20  թ.

Ձև N 2

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(լիազոր մարմնի անվանումը)**

|  |  |
| --- | --- |
|  |  |
|  |
|  |  |

 **ՎԿԱՅԱԿԱՆ N \_\_\_\_**

 **ՌԵՖԵՐԵՆՍ ԼԱԲՈՐԱՏՈՐԻԱ ՆՇԱՆԱԿԵԼՈՒ ՄԱՍԻՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   |   (իրավաբանական անձի անվանումը, անհատ ձեռնարկատիրոջ անունը, ազգանունը, |

Նշանակվում է ռեֆերենս լաբորատորիա\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ոլորտում:

*Տրված է \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ 20  թ.*

*Գործողության ժամկետը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |
| --- | --- |
|  \_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (լիազոր մարմնի ղեկավարի ստորագրությունը)* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը)*  |